de Havilland DH 98 Mosquito, i bruk ved 334 skvadron fra 1945 (1943)
F-84 Thunderjet, i bruk fra 1951
F-86 Sabre, i bruk fra 1958
F-5 Freedom Fighter, i bruk fra 1967
F-104 Starfighter, i bruk fra 1973
F-16 Fighting Falcon, i bruk fra 1982
NH-90, i bruk fra 2007
**334 skvadron** er en helikopteravdeling i Luftforsvaret, underlagt Maritim helikopterving. Skvadronen ble opprettet i Storbritannia i 1943 og er stasjonert på Haakonsvern orlogsstasjon i Bergen.

Historikk
---------

### I Storbritannia

334 skvadrons historie føres tilbake til andre verdenskrig i mai 1945, på Leuchars i Skottland, som en B-ving eller Mosquitovingen til 333 (N) Squadron. Skvadronen ble tildelt de Havilland DH 98 Mosquito og Bristol Beaufighters i tillegg til sine Catalina sjøfly.

I september 1944 ble 333s B-ving overført til Banff Strike Wing utenfor Moray Firth. Fra oktober var vingen en ren Mosquitoving, idet Beaufighterne ble overført til Dallachy. Vingens oppdrag var først og fremst rekognosering langs Norges vestkyst, angrep mot tysk båttrafikk og å gi torpedobombere dekning mot tyske jagerfly. Vingen hadde store tap, og mistet 22 Mosquitos.

### I Norge

334 skvadron ble overført til Norge og etablert på Gardermoen den 22. juni 1945. 

3. mai 1947 ble skvadronen nedlagt på grunn av den vanskelige personellsituasjon etter krigen. Den ble imidlertid reaktivert 1. juni 1948. 

14. oktober 1949 ble 334 forflyttet til Sola flystasjon. Skvadronen fikk sine første jetfly, F-84 G Thunderjet, i 1951.

Under den kalde krigen økte Nord-Norges strategiske betyding, og i 1955 ble 334 skvadron overført til Bodø flyplass, hvor den ble etablert 20. juli. Under tiden i Bodø fløy skvadronen North American F-86 Sabre fra 1958, Northrop F-5 Freedom Fighter fra 1967, Canadair CF-104 Starfighter fra 1973 og Lockheed-Martin F-16 Fighting Falcon fra 1982.

### Helikopterskvadron

1. august 2002 ble 334 skvadron nedlagt i Bodø. Den ble gjenopprettet på Sola et år senere, som en helikopterskvadron oppsatt med NH90, med oppgave å støtte Marinen og fregattene.

334 skvadron på Haakonsvern ble etablert i 2016 og er underlagt Maritim helikopterving på Bardufoss. På grunn av store problemer med innfasingen av N90, ble det besluttet å heve kontrakten om innkjøp av helikoptrene i juni 2022.

Flytyper benyttet
-----------------

334 skvadrons fly:

* De Havilland DH 98 Mosquito 1943-1951
* F-84 G Thunderjet 1951-1958
* F-86 F Sabre 1958-1960
* F-86 K Sabre 1960-1967
* F-5 Freedom Fighter 1967-74
* F-104 Starfighter 1973-80
* CF-104 Starfighter 1980-82
* F-16 Fighting Falcon 1982-01
* NH-90 2015-2022

Se også
-------

* NH90 i Luftforsvaret

Referanser
----------

1. ↑  Fem år i utlegd, Henriksen, s. 324, 325
2. ↑  «Flynytt 6/1975 by Flynytt - Issuu». *issuu.com* **(engelsk)**. Besøkt 7. oktober 2022.
3. ↑  «Patch». *digitaltmuseum.no*. Besøkt 7. oktober 2022.
4. ↑  Dalløkken, Per Erlien; Urke, Eirik Helland (9. november 2021). «Fra sovende i senga til supersonisk på et kvarter». *Tu.no*. Besøkt 7. oktober 2022.
5. ↑  «Maritime helikopteroperasjoner». *Stratagem* **(norsk)**. 24. mars 2022. Besøkt 7. oktober 2022.
6. ↑  Dale, Ole Harald (11. oktober 2016). «Helikopterbase Haakonsvern». *www.bygg.no* **(norsk)**. Besøkt 7. oktober 2022.
7. ↑  Forsvarsdepartementet (10. juni 2022). «Norge leverer tilbake NH90-helikopteret». *Regjeringen.no* **(norsk)**. Besøkt 7. oktober 2022.

Kilder
------

* Tom Arheim, Bjørn Hafsten, Bjørn Olsen, Sverre Thuve (1994). *Fra Spitfire til F-16 : Luftforsvaret 50 år 1944–1994*. Oslo: Sem & Stenersen. ISBN 82-7046-068-0. CS1-vedlikehold: Flere navn: forfatterliste (link) (Avsnittene om 333- og 334 skvadron)

Eksterne lenker
---------------

* 334 skvadron

| * v
* d
* r
Avdelinger i Luftforsvaret |
| --- |
| Luftforsvaret-emblem | Flystasjoner | 
* Ørland flystasjon
* Luftforsvarsbase Bodø
* Bardufoss flystasjon
* Rygge flystasjon
* Sola flystasjon
* Banak flystasjon
* Andøya flystasjon
* Gardermoen flystasjon
* Evenes flystasjon

 | Rondell |
| Luftvinger | 
* 130 luftving
* 131 Luftving
* 132 luftving
* 133 luftving
* 134 Luftving
* 137 Luftving
* Maritim helikopterving

 |
| Skvadroner | 
* 330 skvadron
* 331 skvadron
* 332 skvadron
* 333 skvadron
* 334 skvadron
* 335 skvadron
* 337 skvadron
* 339 Special Operations Aviation Squadron
* 717 skvadron

 |

Portal: Norge